**Javni razpis**

**»Sofinanciranje individualnih sejemskih nastopov podjetij na mednarodnih sejmih v tujini«**

Odgovori na vprašanja – 2.4.2018

|  |
| --- |
| 1. ***vprašanje***

*Na vas se obračamo v zvezi s pojasnitvijo dileme, ki se nam poraja v zvezi z enim izmed pogojev Javnega razpisa »SOFINANCIRANJE INDIVIDUALNIH NASTOPOV PODJETIJ NA MEDNARODNIH SEJMIH V TUJINI - 2018«, in sicer v točki 4.3 Pogoji za operacijo, kjer se med drugim navaja:**"Prijavitelj ne more zahtevati sofinanciranja upravičenih stroškov udeležbe za tiste sejme, ki so na seznamu skupinskih predstavitev slovenskega gospodarstva na sejmih v tujini v letu 2018, objavljenim na spletni strani SPIRIT Slovenija (*[www.spiritslovenia.si](http://www.spiritslovenia.si/)*). V kolikor seznam skupinskih predstavitev slovenskega gospodarstva na sejmih v tujini v letu 2018 do objave javnega razpisa še ne bo objavljen, se bo navedba individualnega sejma na seznamu preverjala naknadno."**Ali med skupinske nastope sodijo tudi nastopi v okviru STO - Slovenske turistične organizacije, ki se ravno tako kot SPIRIT prepoznava pod blagovno znamko I feel Slovenia?* |
| **Odgovor 1:****Da, med njih štejemo tudi skupinske nastope v okviru STO.** |

|  |
| --- |
| 1. ***vprašanje***

*Vezano na objavljen razpis prosim za pojasnitev izračuna. Mi bi imeli okoli 20 m2 razstavnega prostora.* |
| **Odgovor 2:****Na spletni strani smo objavili pripomoček za izračun:** [**http://www.spiritslovenia.si/razpisi/2017-11-24-Javni-razpis-Sofinanciranje-individualnih-sejemskih-nastopov-podjetij-na-mednarodnih-sejmih-v-tujini---2018**](http://www.spiritslovenia.si/razpisi/2017-11-24-Javni-razpis-Sofinanciranje-individualnih-sejemskih-nastopov-podjetij-na-mednarodnih-sejmih-v-tujini---2018)**.**  |

|  |
| --- |
| 1. ***vprašanje***

*Prosil bi za dodatne informacije v zvezi s pripravo prijave za javni razpis.* |
| **Odgovor 3:****Prosimo, da specificirate vprašanja, na katere želite odgovor.** |

|  |
| --- |
| 1. ***vprašanje***

*Ali je prijava na naslovni razpis primerna za sodelovanje na sejmu Solids (Schütgutt) v Dortmundu 7. in 8. novembra 2018. V bazah namreč ni objavljenih podatkov o % udeležbe tujih razstavljalcev.* |
| **Odgovor 4:****Mednarodni sejem mora biti vpisan v mednarodnem registru sejmov M+A ExpoDataBase** [**www.expodatabase.com**](http://www.expodatabase.com) **ali v mednarodnem registru sejmov AUMA** [**www.auma.de**](http://www.auma.de) **in mora imeti vsaj 10% delež tujih razstavljavcev med vsemi razstavljavci.****V kolikor podatki o registriranem številu tujih razstavljalcev niso razvidni iz baze ExpoDataBase (**[**www.expodatabase.com**](http://www.expodatabase.com)**) ali mednarodnega registra sejmov AUMA (**[**www.auma.de**](http://www.auma.de)**), jih mora prijavitelj pridobiti sam od organizatorja sejma ter jih predložiti v vlogi. Predlagamo, da kontaktirajte organizatorja sejma.**  |

|  |
| --- |
| 1. ***vprašanje***

*Kot startup se bomo udeležili sejma World Mobile Congress v Barceloni, kjer bomo sodelovali na dveh stojnicah, ki skupaj naneseta okrog 5 m2 (nekoliko manj oz. več odvisno od tega, kaj se upošteva kot sejemski prostor.) Zanima me, po kaki metodologiji se računa kvadratura za ta razpis. Če nam v paketu, ki smo ga naročili za ta sejm, pripada tudi koriščenje skupnih prostorov za sestanke, itd., se lahko tudi sorazmeren delež teh prostorov upošteva pri kvadraturi, ki jo prijavljamo?* |
| **Odgovor 5:****Skupni prostori v metodologijo za izračun kvadrature prostorov niso vključeni.** |

|  |
| --- |
| 1. ***vprašanje***

*Ali lahko na razpisu kandidira tudi športna zveza, ki se hkrati ukvarja tudi s proizvodnjo športne opreme? Ali se lahko kandidira tudi za sejme izven Evrope (konkretno Avstralija)?* |
| **Odgovor 6:****Ciljna skupina so MSP; kot MSP šteje mikro, mala ali srednje velika pravna ali fizična oseba, ki se ukvarja z gospodarsko dejavnostjo v Republiki Sloveniji, pri čemer je velikost le-teh v skladu z merili iz Priloge I Uredbe 651/2014/EU.****Prijavitelji lahko kandidirajo na sejme izven Republike Slovenije; lokacija sejmov ni omejena zgolj na Evropo, pogoj pa je, da so vpisani v mednarodnem registru sejmov M+A ExpoDataBase** [**www.expodatabase.com**](http://www.expodatabase.com) **ali v mednarodnem registru sejmov AUMA** [**www.auma.de**](http://www.auma.de) **in imajo vsaj 10% delež tujih razstavljavcev med vsemi razstavljavci.** |

|  |
| --- |
| 1. ***vprašanje***

*Informativni izračun na vaši strani navaja znesek upravičenja 5.313,06 EUR + 65,2 EUR x število kvadratnih metrov razstavne površine. Ali mi lahko prosim na kratko obrazložite kaj znesek 5.313,06 EUR obsega? So tu zajeti stroški prevozov, nočitev, najem razstavnega prostora?* |
| **Odgovor 7:****Izračun temelji na Metodologiji za izračun standardne lestvice stroškov na enoto. Upravičeni stroški javnega razpisa, ki so bili upoštevani pri izračunu standardne lestvice stroškov na enoto, so stroški najema razstavnega prostora za mednarodne sejme v tujini, stroški postavitve in ureditve razstavnega prostora, stroški tehničnih priključkov, stroški upravljanja razstavnega prostora in stroški sejemske opreme.** **Višina sofinanciranja je tako določena iz dveh parametrov: fiksnega dela, ki ni odvisen od kvadratnih metrov, in variabilnega dela, ki je odvisen od kvadratnih metrov razstavnega prostora.** |

|  |
| --- |
| 1. ***vprašanje***

*v zvezi z javnim razpisom »Sofinanciranje individualnih nastopov podjetij na mednarodnih sejmih v tujini – 2018« imam vprašanje glede točke IV. Obveščanje in komuniciranje v javnosti. V tej točki je navedeno, da morajo podjetja, ki bodo upravičena do sofinanciranja sejemskega nastopa, pri obveščanju in komuniciranju v javnosti upoštevati Navodila organa upravljanja na področju komuniciranja vsebin kohezijske politike v programskem obdobju 2014-2020 in Priročnik celostne grafične podobe evropskih strukturnih in investicijskih skladov za programsko obdobje 2014-2020, v 35. členu pogodbe o sofinanciranju pa dodatno še Priročnik znamka Slovenije (I feel Slovenia).* *Glede na to, da so sredstva, ki jih bodo prejeli upravičenci dokaj nizka, da ne gre za večje in dalj časa trajajoče operacije in da bo podjetje šele po izvedenem sejemskem nastopu izvedelo ali je do sredstev upravičeno ali ne, me zanima, kako v tem primeru v praksi izgleda upoštevanje vsebine vseh zgoraj navedenih navodil (ali mora biti ta informacija obvezno javno objavljena, v kakšnem obsegu oz. na kakšen način, kje in koliko časa), v primeru, da bo podjetje upravičeno do sofinanciranja operacije.* |
| **Odgovor 8:****Da, informacija mora upravičenec obvezno javno objaviti; vsa navodila v zvezi z navedenim najdete v dokumentih, ki jih navajate v vprašanju. Glede na zastavljeno vprašanje, vas posebej opozarjamo na razliko med prijaviteljem in upravičencem; kot prijavitelja obravnavamo podjetje od oddaje vloge do izdaje sklepov; kot upravičenca pa podjetje po izdaji sklepa o izboru in podpisu pogodbe.** |

|  |
| --- |
| 1. ***vprašanje***

*Zanima nas, koliko točk je potrebno zbrati, da lahko sodelujemo pri razpisu za  Sofinanciranje individualnih sejemskih nastopov podjetij na mednarodnih sejmih v tujini – 2018?* |
| **Odgovor 9:****Končna ocena predstavlja seštevek točk vseh meril. Komisija med pozitivno ocenjenimi vlogami za sofinanciranje, razvrsti in predlaga za sofinanciranje vloge po vrstnem redu števila dobljenih točk od najboljše do najslabše ocenjene vloge, ločeno glede na programska območja v okviru razpoložljivih sredstev. V kolikor se bo po končanem ocenjevanju izkazalo, da skupna vrednost pričakovanega sofinanciranja prijaviteljev, presega razpoložljiva razpisana sredstva Vzhodne ali Zahodne kohezijske regije, bodo razpisana sredstva razdeljena tako, kot je zapisano v 5. in 6. točki javnega razpisa. Spodnje meje točk razpisna dokumentacija ne določa.** |

|  |
| --- |
| 1. ***vprašanje***

*Vezano na razpisno dokumentacijo za »Sofinanciranje individualnih sejemskih nastopov podjetij na mednarodnih sejmih v tujini – 2018« se na vas obračam z vprašanjem ali razpis pride v poštev tudi za podjetje, ki razstavlja na sejmu skupaj s sorazstavljalcem.**Konkretno gre za primer, ko kot nosilci razstavnega prostora nosimo 95% stroškov, doplačilo za sorazstavljalca pa predstavlja 5% vrednosti stroškov. Glavnina računov glasi na nosilca razstavnega prostora.* *Ali smo v tem primeru opravičeni do sofinanciranja (eksplicitno gledano ne gre za individualni nastop)?* |
| **Odgovor 10:****Prijavitelj se mora sejma udeležiti kot samostojni razstavljavec. To pomeni, da mora biti podjetje, ki se prijavlja na javni razpis, tudi prijavitelj na sejem, kar izkaže s prijavnico na sejem ali s katerimkoli drugim zavezujočim dokumentom, iz katerega je razviden naziv prijavitelja, ki se na sejem prijavlja ter podatki o mednarodnem sejmu.** |

|  |
| --- |
| 1. ***vprašanje***

*Zanima nas ali se podjetje lahko prijavi na razpis, glede na pogoje pomoči de minimis. V letu 2016 je podjetje najelo kredit pri SID banki preko razpisa MSP7. Znesek pomoči de minimis  192.663,84 EUR je bil namenjen za znižanje obrestne mere za dolgoročni kredit. V letu 2016  je podjetje zaposlilo delavca po programu Prvi izziv 2015 – pomoč de minimis  v višini 7.500,00 EUR.*  |
| **Odgovor 11:****Skupna pomoč, dodeljena enotnemu podjetju na podlagi pravila de minimis, ne sme presegati 200.000,00 EUR v obdobju zadnjih treh poslovnih let (2015, 2016 in 2017), ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR).** |

|  |
| --- |
| 1. ***vprašanje***

*Na vas se obračam z vprašanjem glede velikosti razstavnega prostora. Sejem, ki se ga nameravamo udeležiti bo šele novembra 2018, zato v prijavi navedemo želeno velikost razstavnega prostora. Potrditev s strani organizatorja sejma, z dodeljeno velikostjo razstavnega prostora pa prejmemo običajno šele v juniju. Dodeljena velikost razstavnega prostora je lahko različna od prijavljene velikosti razstavnega prostora. Kaj se v takem primeru zgodi z višino dodeljenih sredstev?* |
| **Odgovor 12:****Navedite takšno velikost razstavnega prostora, kot jo boste navedli v prijavnici oz. podobnem dokumentu, s katerim izkazujete interes za udeležbo na sejmu. Če vam bo dejansko potrjena manjša površina od navedene v vlogi, se bo vrednost sofinanciranja ustrezno zmanjšala. Če pa bo potrjena površina večja, pa ostane vrednost sofinanciranja takšna, kot bo odobrena (in se torej naknadno ne more povečati).****Posebej poudarjamo, da gre za izjemne primere, ko je stalna praksa organizatorja sejma takšna, kot jo navajate v vašem vprašanju.** |

|  |
| --- |
| 1. ***vprašanje***

*Pozdravljeni, kje pa lahko dobim bonitetno oceno? Ali je to brezplačno?* |
| **Odgovor 13:****Pri ocenjevanju se upošteva izključno bonitetna ocena produkta** [**www.bonitete.si**](http://www.bonitete.si)**.****Kot je navedeno na strani 26 razpisne dokumentacije (Merilo 2, točka II.5. Podrobnejša predstavitev meril za ocenjevanje vlog), je skupna bonitetna ocena za potrebe tega javnega razpisa dosegljiva in preverljiva brezplačno vsakemu podjetju s sedežem v Sloveniji za svoje lastno podjetje na produktu** [**www.bonitete.si**](file:///%5C%5Cpcmg.si%5Croot%5CP%5CRAZPISI%202016-2023%5C26.%20Individualni%20sejemski%20nastopi%202018%5CSonjaDemsar%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C2CMR045O%5Cwww.bonitete.si)**. Za pridobitev dostopa je potrebno poslati e-mail na naslov:** **support.si@bisnode.com** **z navedbo naziva podjetja, davčne številke, imena in priimka, telefona ter elektronskega naslova. Na tej osnovi boste prejeli uporabniško ime ter geslo za dostop do  brezplačnih podatkov za vaše podjetje.****Bodite pozorni, da bo iz izpisa, ki ga boste natisnili po pridobitvi dostopa po navedenem postopku, razviden datum izpisa, saj se sicer točke pri tem merilu ne dodelijo.** |

|  |
| --- |
| 1. ***vprašanje***

*Zanima me, če se lahko prijavimo na zgoraj navedeni razpis, glede na to da smo se že prijavili na:* [*Javni razpis za vzpostavitev ali nadgradnjo elektronskega poslovanja v MSP v obdobju 2017-2018 »E-POSLOVANJE 2017-2018«*](http://www.spiritslovenia.si/razpisi/2017-09-01-Javni-razpis-za-vzpostavitev-ali-nadgradnjo-elektronskega-poslovanja-v-MSP-v-obdobju-2017-2018-E-POSLOVANJE-2017-2018) *, ki pa navaja, da v primeru, da smo financirani iz tega razpisa je potrebno sodelovati na sejmih - Digitalizacija nastopov na sejmih (Vključevanje v digitalne sejme/showroome (platforme za marketing posameznih industrij v različnih državah ali industrijah).* |
| **Odgovor 14:****Pri navedenem razpisu gre za druge oblike sejmov; lahko se prijavite.**  |

|  |
| --- |
| 1. ***vprašanje***

*Ali so sredstva namenjena samo na 1 sejem ali se lahko upošteva več sejmov. Načrtujemo namreč udeležbo na sejmih v Avstriji, Nemčiji in Franciji.* |
| **Odgovor 15:****Prijavitelj se na posamezni rok javnega razpisa lahko prijavlja samo z eno vlogo, kjer ena vloga pomeni eno prijavljeno operacijo (individualni nastop na mednarodnem sejmu v tujini, realiziran v koledarskem letu 2018).**  |

|  |
| --- |
| 1. ***vprašanje***

*Kratko vprašanje imam glede vpisovanja podatkov v razpisno dokumentacije za individualne sejme.**NAZIV OPERACIJE v Obrazec 2: Izjava prijavitelja o strinjanju z razpisnimi pogoji**Bi mi zaupali kaj je tukaj mišljeno. V dokumentaciji na žalost ne najdem razlage.* |
| **Odgovor 16:****Operacija pomeni individualni nastop na mednarodnem sejmu v tujini, na katerega se prijavljate. V polje torej vpišete npr. sejem XXX (pri čemer XXX pomeni naziv sejma).** |

|  |
| --- |
| 1. ***vprašanje***

*V razpisu je merilo št. 3 registrirana blagovna znamka. Naše podjetje tega nima imamo pa patentiran izdelek. Se to tudi upošteva pri točkovanju?*  |
| **Odgovor 17:****Ne, šteje le registrirana lastna blagovna znamka.** |

|  |
| --- |
| 1. ***vprašanje***

*Zanima me ali se lahko na razpis prijavi novo ustanovljeno podjetje. V razpisu sem namreč zasledil, da mora prijavitelj na dan 30.9.2017 zaposlovati vsaj eno osebo.**Druga opcija pa je morda, da je prijavitelj matična firma v tujini in je potem to novo nastalo podjetje upravičenec do sredstev?* |
| **Odgovor 18:****Starosti podjetja razpis ne določa, mora pa prijavitelj na dan 30.9.2017 zaposlovati vsaj eno osebo za polni delovni čas.****Upravičeno je tudi MSP s sedežem v katerikoli drugi državi članici Evropske unije, ki ima najkasneje ob podpisu pogodbe poslovni naslov podružnice v Republiki Sloveniji, kar bo dokazovalo z vpisom v Sodni register. Tak prijavitelj mora vlogi priložiti izjavo o tem, da bo do podpisa pogodbe izvedel zahtevan vpis v Sodni register, ter o tem, v kateri regiji bo izvajal svojo dejavnost.** |

|  |
| --- |
| 1. ***vprašanje***

*Organizator sejma, s katerim bi se prijavili na razpis, do izteka roka 5.1.2018 nam še ne bo mogel 100% zagotoviti, da bo velikost stojnice, za katero smo poslali prijavnico za razstavljanje, tudi dejansko na voljo (sejem je  oktobru 2018) oz. niti velikosti stojnice ki bodo na voljo glede na željeno lokacijo na sejmu.* *V primeru, da bo dejanska stojnica drugačne površine v m2 kot prijavljena velikost stojnice v razpisni dokumentaciji, ali to vpliva na pozitiven odgovor za sofinanciranje (če tudi prejmemo dovolj točk) in če da, v kakšnih primerih? Če prijavljena stojnica v razpisu večje ali manjše površine od dejanske?* |
| **Odgovor 19:****Glejte odgovor na vprašanje 12.** |

|  |
| --- |
| 1. ***vprašanje***

*Smo slovensko podjetje v 100% lasti tujega podjetja. Kaj moramo obkrožiti v točki 3 na prilogi 2 k obrazcu 2?* |
| **Odgovor 20:****V točko 3 navedenega obrazca vnesite znesek zaprošenih ali prejetih de minimis pomoči v letih 2015, 2016 in 2017.** **V primeru enotnega podjetja, skupni znesek pomoči de minimis, dodeljen enotnemu podjetju (definicija je navedena v Uredbi Komisije 1407/2013/EU, v 2. točki 2. člena oz. v točki II.3 razpisne dokumentacije), ne sme preseči 200.000,00 EUR v obdobju zadnjih treh proračunskih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (v primeru podjetij, ki delujejo v komercialnem cestnem tovornem prevozu, znaša zgornja dovoljena meja pomoči 100.000,00 EUR).****V primeru, da ste enotno podjetje, je potrebno upoštevati tudi zneske pomoči, ki so bili dodeljeni podjetjem, s katerimi ste povezani.** |

|  |
| --- |
| 1. ***vprašanje***

*Kje bi lahko dobila bonitetno oceno?* |
| **Odgovor 21:****Glejte odgovor na vprašanje 13.**  |

|  |
| --- |
| 1. ***vprašanje***

*Vezano na objavljen razpis, bi prosila za informacijo, kje lahko najdem seznam skupinskih predstavitev slovenskega gospodarstva na sejmih v tujini v letu 2018.*  |
| **Odgovor 22:****Seznam še ni objavljen. RD določa, da v kolikor seznam skupinskih predstavitev slovenskega gospodarstva na sejmih v tujini v letu 2018 do objave javnega razpisa še ne bo objavljen, se bo navedba individualnega sejma na seznamu preverjala naknadno.** |

|  |
| --- |
| 1. ***vprašanje***

*Glede na to, da Javni razpis »Sofinanciranje individualnih sejemskih nastopov podjetij na mednarodnih sejmih v tujini - 2018«  ne vzpodbuja nastopanje na sejmih v prvi polovici leta 2018, saj so roki prijav na svetovne sejme zamujeni me zanima ali pomeni Višina sredstev leto 2019: 300.000,00 EUR, da podjetja lahko prijavijo svoje nastope na sejmih v letu 2019. Ker je 300.000.-€ za leto 2019 majhen me zanima ali načrtujete še kakšen razpis?* |
| **Odgovor 23:****Sejemski nastop mora biti izveden v letu 2018 in ne sme biti zaključen pred oddajo vloge na javni razpis, sredstva za leto 2019 pa so namenjena za plačila upravičencev, ki zaradi izvedbe operacije proti koncu leta, ne bodo zapadla v plačilo v letu 2018. Predvidoma bo objavljen tudi javni razpis za sejme, izvedene v letu 2019.** |

|  |
| --- |
| 1. ***vprašanje***

*Ali lahko na razpisu kandidira tudi športna zveza, ki se hkrati ukvarja tudi s proizvodnjo športne opreme?* *Ali se lahko kandidira tudi za sejme izven Evrope (konkretno Avstralija)?* |
| **Odgovor 24:****Na vaše vprašanje je bilo že odgovorjeno; glejte odgovor na 6. vprašanje.** |

|  |
| --- |
| 1. ***vprašanje***

*Ali je kot dokazilo o registraciji blagovne znamke dovolj printan obrazec iz baze WIPO, na katerem so vsi potrebni podatki (št. registracije, veljavnost znamke, imetnik, …)* |
| **Odgovor 25:****Prijavitelj predloži dokazilo o registraciji lastne blagovne znamke, s katero dokazuje, da je lastnik registrirane blagovne znamke. Fotokopije dokazil o veljavnem lastništvu registrirane blagovne znamke (potrdilo Urada RS za intelektualno lastnino ali tuje podobne inštitucije) so obvezna priloga obrazca št. 1: Prijavni obrazec, v kolikor jih prijavitelj poseduje.**  |

|  |
| --- |
| 1. ***vprašanje***

*Trenutno smo v postopku prijave na sejem Lineapelle v Milanu, Italija . Termin sejma je 20.02.2018-22.02.2018. Organizator sejma zahtev da ob prijavi takoj plačamo za rezervacijo razstavnega prostora. Torej strošek bi nastal že v decembru 2017, cca. 15.12.2017. Ali se v tem primeru lahko prijavimo na razpis za rok 05.1.2018. ali moramo vztrajati pri organizatorju, da plačilo izvršimo takoj po praznikih oz. 03.01.2018.*  |
| **Odgovor 26:****JR v točki 4.2. določa, da mora biti sejemski nastop izveden v letu 2018 in ne sme biti zaključen pred oddajo vloge na javni razpis. Pogoj se torej nanaša na obdobje sejemskega nastopa, ne pa tudi plačila.** |

|  |
| --- |
| 1. ***vprašanje***

*12. 1. 2017 smo ustanovili podjetje, ki se ukvarja z proizvodnjo in prodajo posteljnine, posebej prilagojene za avtodome, prikolice in plovila. Ker je slovensko tržišče premajhno za tovrstne izdelke, se podjetje že od samega začetka usmerja na tuje trge, v letu 2018 načrtujemo prve obiske sejmov v tujini.  Ob odprtju podjetja sem prejela od ZSRS subvencijo za zaposlitev. Ker je bil pogoj ZRSZ, da lahko subvencijo dobimo le na podlagi zavarovalne osnove 010, sem zaposlena po poslovodni pogodbi, stroške plače in prispevkov krije podjetje, za katerega opravljam poslovodno funkcijo. V podjetju trenutno nimamo zaposlenih drugih oseb. Poleg tega sem do 1. 9. 2018 zaradi majhnih otrok zaposlena za skrajšan delovni čas, kar mi omogoča slovenska delovnopravna zakonodaja.* *Kako je v opisani situaciji z izpolnjevanjem posebnega pogoja »Prijavitelj je na dan 30.9.2017 zaposloval vsaj eno (1) osebo za polni delovni čas.«* |
| Odgovor 27:**Izpolnjevanje razpisnega pogoja se presoja v skladu z določili razpisne dokumentacije. Ta določa, da mora prijavitelj predložiti potrdilo ZZZS ali ZPIZ o številu zaposlenih v podjetju na dan 30.9.2017. V kolikor bo iz priloženega potrdila izhajalo, da je pri prijavitelju na dan 30.9.2017 zaposlena vsaj 1 oseba, bo pogoj izpolnjen.** |

|  |
| --- |
| 1. ***vprašanje***

*V razpisu točka II.7. ZAHTEVKI ZA IZPLAČILO IN POROČANJE piše, da mora upravičenec pri zahtevku za izplačilo posredovati tudi dokazila o obveščanju in komuniciranju v javnosti. Prosim za obrazložitev kaj točno je potrebno tukaj predložiti.* |
| **Odgovor 28:****Upravičenci morajo zadostiti zahtevam glede informiranja in komuniciranja v javnosti skladno s 115. in 116. členom Uredbe 1303/2013/EU, veljavnimi Navodili organa upravljanja na področju komuniciranja vsebin na področju evropske kohezijske politike za programsko obdobje 2014-2020 (**[**http://www.eu-skladi.si/ekp/navodila**](http://www.eu-skladi.si/ekp/navodila)**) in Priročnika celostne grafične podobe evropske kohezijske politike 2014 – 2020 (**[**http://www.eu-skladi.si/portal/sl/aktualno/logotipi**](http://www.eu-skladi.si/portal/sl/aktualno/logotipi)**).** **V pomoč objavljamo logotipe, ki jih uporabite pri komuniciranju. Poleg spodaj navedenih logotipov dodajte še svoj logotip.** cid:image009.png@01D3499D.DF70EF90       MGRT-logotip   cid:image011.png@01D3499D.DF70EF90       **V pomoč prijaviteljem v nadaljevanju navajamo izsek iz predmetnih navodil:**1. **spletna stran upravičenca (če obstaja): Pri označevanju operacije na vaši spletni strani mora biti ob odprtju spletne strani viden simbol Unije in navedba Unije oziroma ustrezen logotip znotraj vidne površine digitalne naprave, brez da bi se moral uporabnik pomakniti po strani navzdol. V primeru, da to ni možno umestiti na spletno** **stran na takšen način, lahko informacijo o nastopu objavite tudi pod drugimi informacijami npr. Novicami, Projekti, Predstavitvami itd.**

cid:image005.png@01D2A2E3.86E3D600**Tako morate pri spletni objavi upoštevati, da vključite vse štiri logotipe:** * **logotip SPIRIT Slovenija, javne agencije**
* **logotip Ministrstva za gospodarski razvoj in tehnologijo**
* **logotip Evropskega sklada za regionalni razvoj**
* **svoj logotip (če ga imate).**

**Logotip Unije naj bo povezava do opisa operacije, ki vsebuje:*** **kratek opis operacije, namen operacije, finančna podpora, cilji in rezultate operacije,**
* **ustrezen logotip EKP 2014-2020,**
* **povezavo na** [**www.eu-skladi.si**](http://www.eu-skladi.si/)**,**
* **po lastni presoji obrazložitev vloge EU z navedbo (v kolikor ta informacija ni zajeta že v namenu/cilju operacije): Naložbo sofinancirata Republika Slovenija in Evropska Unija iz Evropskega sklada za regionalni razvoj.**

**Objava logotipov in navedbe ostanejo na spletu toliko časa, kot boste imeli objavljene informacije o tem sejemskem nastopu oziroma najmanj do zaključka projekta (do zadnjega izplačila).**1. **Gradivo, ki ga boste imeli na sejmu (plakati, panoji, prospekti, katalogi, brošure, zloženke itd.)**

**mora biti opremljeno z:** * **imenom in glavnim namenom/ciljem operacije;**
* **ustreznim logotipom EKP 2014–2020;**
* **po lastni presoji obrazložitev vloge Evropske unije z naslednjo izjavo, v kolikor ni ta informacija zajeta že v namenu/cilju operacije: *Naložbo sofinancirata Republika Slovenija in Evropska Unija iz Evropskega sklada za regionalni razvoj.***

**Na gradivu morajo biti vsi spodaj navedeni logotipi in vaš logotip (v primeru, da ga imate).****V primeru, da ste omenjeno gradivo že predhodno stiskali, le-to opremite z nalepkami, ki jih nalepite na gradivo (vsi štirje logotip)i skupaj z navedbo: Naložbo sofinancirata Republika Slovenija in Evropska Unija iz Evropskega sklada za regionalni razvoj.**1. **V primeru, da boste imeli predstavitev na sejmu preko LCD zaslona, morate v predstavitev vključiti tudi zgornje navedbe.**
 |

|  |
| --- |
| 1. ***vprašanje***

*Zanima me, ali lahko kot dokazilo o številu zaposlenih na dan 30.9.2017 predložimo izpis iz Javnega jamstvenega, preživniskega in invalidskega sklada RS?* |
| **Odgovor 29:****Ne, razpisna dokumentacija določa, da mora prijavitelj predložiti potrdilo ZZZS ali ZPIZ o številu zaposlenih v podjetju na dan 30.9.2017.** |

|  |
| --- |
| 1. ***vprašanje***

*V zvezi z javnim razpisom za sofinanciranje individualnega nastopa na mednarodnem sejmu, me zanima naslednje: a) Kopija prijavnice - je dovolj, da jo izpolni prijavitelj ali mora biti potrjena tudi s strani izvajalca sejma? b) Parafiran vzorec pogodbe o sofinanciranju - pomeni, da pogodbo samo na zadnji strani opremimo z žigom in podpisom in jo priložimo Obrazcu 1?* |
| **Odgovor 30:**1. **Priložiti morate kopijo zavezujočega dokumenta (prijavnica, pogodba, potrditev razstavnega prostora, itd…..), s katerim prijavitelj na javni razpis dokazuje nastop na mednarodnem sejmu v tujini in iz katerega so razvidni podatki o mednarodnem sejmu (naziv dogodka, organizator, kraj in termin, prijavitelj na sejem, vključno s kvadraturo najetega sejemskega prostora)**
2. **Kot je razvidno iz Navodil za pripravo predpisanih obrazcev, točka III.2.3. Vzorec pogodbe o sofinanciranju, Vzorca pogodbe ne izpolnjujte, pogodbo pa parafirate le na zadnji strani.**
 |

|  |
| --- |
| 1. ***vprašanje***
2. *Mora biti podjetje na sejem prijavljeno, preden odda vlogo ali se preveri naknadno kaj je bilo realiziranega?*
3. *Kateri sejmi so na seznamu skupinskih predstavitev slovenskega gospodarstva v tujini 2018?*
 |
| **Odgovor 31:**1. **Da, ob najkasneje ob oddaji vloge mora biti podjetje na sejem prijavljeno.**
2. **Seznam še ni objavljen, zato se bo ta pogoj preverjal naknadno, po objavi seznama.**
 |

|  |
| --- |
| 1. ***vprašanje***

*Mora biti podjetje na sejem prijavljeno, preden odda vlogo ali se preveri naknadno kaj je bilo realiziranega?**Kdaj dobiš odgovor glede sofinanciranja, pred ali po sejmu?* |
| **Odgovor 32:****Da, podjetje mora biti prijavljeno najkasneje ob oddaji vloge. Prijavitelji bodo o izidu javnega razpisa praviloma obveščeni najkasneje v roku (60) dni od datuma odpiranja vlog.**  |

|  |
| --- |
| 1. ***vprašanje***

*Po javnem razpisu je določeno tudi letno poročanje (3 leta po zaključku), z najpoznejšim datumom 28. februar za preteklo leto. Ker pa imajo računovodstva uradno čas do 31. marca, me zanima, ali bodo kakšne sankcije, v kolikor podjetje odda svoje poročilo v roku 1. meseca po roku za oddajo.* |
| **Odgovor 33:****Razpisna dokumentacija določa, da bodo upravičenci še 3 leta po zaključku operacije agenciji dostavljali letna poročila o doseganju kazalnikov (Priloga št. 2 k pogodbi), in sicer najpozneje do 28. februarja tekočega leta za preteklo leto.** **Rok, ki ga navajate v vprašanju, t.j. 31.3., je namreč rok, do katerega morajo podjetja oddati letna poročila, upravičenci pa bodo agenciji poročali le v razpisni dokumentaciji določen kazalnik - »ustvarjen prihodek na tujih trgih« za preteklo leto, ne bo pa jih potrebno predložiti letnega poročila.****Zato bodo morali upravičenci oddati svoja poročila v roku, kot jih določa javni razpis.** |

|  |
| --- |
| 1. ***vprašanje***

*Katere stroške sejemskega nastopa lahko uveljavljamo kot upravičene stroške?**Ali sem spadajo tudi stroški povezani s potjo in nastanitvijo (hotel, letalske karte, dnevnice, itd.)?* |
| **Odgovor 34:****Glejte odgovor št. 7.** |

|  |
| --- |
| 1. ***vprašanje***

*Ali je potrebno vse upravičene (prijavljene) stroške sejemskega nastopa voditi na posebni, ločeni knjigovodski evidenci, skupaj z višino prejetih sredstev s strani agencije?* |
| **Odgovor 35:****Upravičenci bodo vodili posebno, ločeno knjigovodsko evidenco za operacijo pod številko, ki jo bodo navedli v Obrazcu 2: Izjava prijavitelja o strinjanju z razpisnimi pogoji v razpisni dokumentaciji, pri čemer velja, da v sklopu te evidence vodijo le višino prejetih sredstev s strani agencije.** |

|  |
| --- |
| 1. ***vprašanje***
2. *MSP : velikost le teh ustreza merilom iz priloge/uredbe 651/2014/EU. Kje te uredbe najdemo?*
3. *A​li se mora prijavitelj dokazovati z kakim posebnim dokumentom, da nima neporavnane finančne obveznosti do posredniškega organa ter izvajalskih institucij?​*
4. *Komisija naj bi preverjala pravilnost navedbe velikosti prijavitelja. (*[*http://eur-lex.europa.eu/legalcontent/SL/TXT/?uri=CELEX%3A32014R0651)-*](http://eur-lex.europa.eu/legalcontent/SL/TXT/?uri=CELEX%3A32014R0651)-) *ki žal ne dela. Kakšen je ustrezni korak za zago​tovitev ustrezne dokumentacije?*
 |
| **Odgovor 36:**1. **Velikost MSP se določi v skladu s Prilogo I Uredbe Komisije (EU) št. 651/2014 (**[**http://eur-lex.europa.eu/legal-content/SL/TXT/?uri=CELEX%3A32014R0651**](http://eur-lex.europa.eu/legal-content/SL/TXT/?uri=CELEX%3A32014R0651)**).**
2. **Prijavitelj to izkazuje s podpisom Obrazca 2: Izjava prijavitelja o strinjanju z razpisnimi pogoji, agencija pa bo izpolnjevanje pogoja preverila v evidencah posredniškega organa in izvajalskih organov posredniškega organa.**
3. **V Prilogi I Uredbe Komisije (EU) št. 651/2014 so navedeni parametri, na podlagi katerih določite, ali se podjetje lahko šteje za MSP. Ker povezava do predmetne Priloge I trenutno ne deluje, jo objavljamo na spletni strani razpisa. Na podlagi določil, razvidnih iz Priloge, sami določite (izračunajte) ustrezno velikost vašega podjetja. Ob tem pa posebej opozarjamo, da v kolikor ste v lasti tuje pravne osebe ter zato komisija podatkov za preverbo pravilnosti določitve ne bo mogla pridobiti iz slovenskih javnih evidenc, vlogi priložite dokumentacijo (računovodske izkaze), iz katere bo razvidno število zaposlenih, letni promet in letna bilančna vsota.**
 |

|  |
| --- |
| 1. ***vprašanje***

*V* *sklopu priprave prijave na javni razpis »Sofinanciranje individualnih sejemskih nastopov podjetij na mednarodnih sejmih v tujini - 2018« vas prosim za pojasnitev glede morebitne vključitve dosedanjega sofinanciranja v de minimis.**V pogodbi, po kateri smo prejeli sredstva z enega drugega razpisa, piše:* *»Sredstva za upravičene stroške navedene v drugem odstavku 4. člena te pogodbe predstavljajo pomoč za usposabljanje na podlagi priglašene sheme državne pomoči »programi usposabljanja« (št. priglasitve: BE01-5022860-2016/I, z dne 14. 9. 2016).«**Torej podjetja/partnerji v KOC zapadate pod shemo državnih pomoči BE01-5022860-2016/I. Zanima me, ali sredstva v tej kategoriji spadajo pod de minimis?*  |
| **Odgovor 37:****Preverite pri izvajalcu razpisa, na katerem ste prejeli sredstva in/ali Ministrstvu za finance.** |

|  |
| --- |
| 1. ***vprašanje***

*Naše podjetje  se bo udeležilo sejma v tujini. Na sejmu nastopamo samostojno, predstavljamo svoj prodajni program. Sejemski prostor bo zakupilo partnersko podjetje iz tujine. Le to zakupi večji prostor in pridobi boljše pogoje (lokacijsko kot tudi cenovno). Nam pa bodo odstopili del sejemskega prostora, kar bomo uredili s pogodbo, iz katere bo tudi razvidno, kakšna kvadratura bo v uporabi s strani našega podjetja. (Na predvideni kvadraturi razstavlja samo naše podjetje, naš prodajni asortiment).  Ali smo upravičeni do sredstev iz javnega  razpisa.*  |
| **Odgovor 38:****Ne, prijavitelj mora najeti sejemski prostor neposredno od organizatorja sejma.** |

|  |
| --- |
| 1. ***vprašanje***

*Dobesedne navedbe iz razpisa:**"Zahtevek za izplačilo je potrebno agenciji posredovati v 30. dneh po opravljenem sejemskem nastopu."**"Prijavitelji bodo o izidu javnega razpisa praviloma obveščeni najkasneje v roku (60) dni od datuma odpiranja vlog."**Radi bi prosili za finančno pomoč za sejem, ki se odvija konec januarja. Pred marcem pa najbrž ne bomo se obveščeni, ali smo dobili sredstva na tem razpisu. To pomeni, da na sejmu ne moremo nastopati z materialom z vsemi 4 logotipi etc... Ali to pomeni, da januarski in februarski sejmi praktično odpadejo za ta razpis???* |
| **Odgovor 39:****Ne, na podlagi vaših navedb noben sejem ne odpade. Sejemski nastop mora biti izveden v letu 2018 in ne sme biti zaključen pred oddajo vloge na javni razpis. Prvi rok za oddajo vloge je 5.1.2018. Sklepi o odobritvi sredstev pa bodo izdani predvidoma v 60 dneh od datuma odpiranja vlog.****V zvezi z označevanjem materiala glejte tudi odgovor št. 28.** |

|  |
| --- |
| 1. ***vprašanje***

*Imamo vprašanje glede načrta izvedbe razstavnega prostora. Je lahko načrt sejemskega prostora kot priloga ali moramo skico prilepiti v obrazec?* |
| **Odgovor 40:****Lahko, v tem primeru v obrazec na ustrezno mesto vpišite, da je načrt v prilogi.** |

|  |
| --- |
| 1. ***vprašanje***

*Glede na to, da ima veliko podjetij kolektivne dopuste v času božično-novoletnih praznikov, prosimo za podaljšanje roka oddaje vlog za cca. 1 teden.* |
| **Odgovor 41:****Podaljšanje roka ni načrtovano, prijavitelji imajo za prvo odpiranje na voljo za prijavo 42 dni; menimo, da zadošča.** |

|  |
| --- |
| 1. ***vprašanje***
2. *Spadamo v t.i. mikro podjetja. Ali moramo prijavi priložiti kak  poseben dokument, ki ta status dokazuje ali je dovolj izpis o številu zaposlenih na datirani datum, ki je naveden v razpisnih pogojih?*
3. *Ali za Dokazilo o registraciji lastne blagovne znamke zadostuje izpis iz EUIPO in/ali TM view?*
4. *V prijavnem obrazcu navajate zahtevo : "Spletna stran v slovenskem in enem tujem jeziku in Spletna stran v slovenskem in vsaj dveh tujih jezikih". Naše podjetje ima spletno stran "le" v angleškem jeziku. Je to problem?*
5. https://t.yesware.com/t/822957f1dfbb8f15c081a0ba97a6303d1330a2cb/afd09cefffa250120b94139dab6a4e1d/spacer.gifhttp://t.yesware.com/t/822957f1dfbb8f15c081a0ba97a6303d1330a2cb/afd09cefffa250120b94139dab6a4e1d/spacer.gif*Obrazec 2: izjava prijavitelja o strinjanju z razpisnimi pogoji: Kaj je potrebno napisati po prvo zahtevano točko "Naziv operacije"?​*
 |
| **Odgovor 42:**1. **Za presojo velikosti prijavitelja ni potreben noben drug dokument.**
2. **Glejte odgovor št. 25.**
3. **V obrazec navedete naziv spletne strani v angleškem jeziku.**
4. **Glejte odgovor št. 16.**
 |

|  |
| --- |
| 1. ***vprašanje***
2. *V zvezi z javnim razpisom »Sofinanciranje individualnih nastopov podjetij na mednarodnih sejmih v tujini – 2018« imam vprašanje glede merila 4: "prijavitelj predloži dokazilo o registraciji lastne blagovne znamke, s katero dokazuje, da je lastnik registrirane blagovne znamke. Fotokopije o veljavnem lastništvu registrirane blagovne znamke (potrdilo Urada RS za intelektualno lastnino ali tuje podobne inštitucije) so obvezna priloga obrazca št. 1." Je v tem primeru "dokazilo o registraciji lastne blagovne znamke" in "fotokopija o veljavnem lastništvu registrirane blagovne znamke" en dokument ali gre v omenjenem primeru za dva ločena dokumenta?*
3. *Ali smo do sofinanciranja upravičeni tudi tisti, ki se bomo sejma udeležili v letu 2018, vendar smo morali del kotizacije za sejemski nastop poravnati ob prijavi na sejem, torej že v letu 2017?*
 |
| **Odgovor 43:**1. **Mišljen je en dokument.**
2. **Kolikor izpolnjujete druge pogoje javnega razpisa, da.**
 |

|  |
| --- |
| 1. ***vprašanje***

*Sem samostojni podjetnik in se nekako odločam, da bi v prihodnjem letu razstavljal produkte katere zastopam v Sloveniji v tujini in sicer v Beogradu. Gre pa za produkte ogrevalne tehnike Italijanskega proizvajalca. Za pridobitev je dovolj vpis na sejmu, njihova ponudba, račun ali je potrebno predložit še kakšne druge račune za dokazovat upravičenost sredstev. Kot sem razbral je možno na eno vlogo en sejem.* |
| **Odgovor 44:****Končni znesek nepovratnih sredstev je plačan na podlagi v celoti doseženega fizičnega zaključka operacije, ustrezno potrjenega s strani upravičencev in preverjenega s strani agencije, brez potrebe za utemeljitev dejanskih stroškov.****Prijavitelj se na posamezni rok javnega razpisa lahko prijavlja samo z eno vlogo, kjer ena vloga pomeni eno prijavljeno operacijo (individualni nastop na mednarodnem sejmu v tujini, realiziran v koledarskem letu 2018).**  |

|  |
| --- |
| 1. ***vprašanje***

*V zvezi z javnim razpisom za sofinanciranje individualnega nastopa na mednarodnem sejmu, me zanima naslednje:  1. Kopija prijavnice - je dovolj, da jo izpolni prijavitelj ali mora biti potrjena tudi s strani izvajalca sejma?  2. Parafiran vzorec pogodbe o sofinanciranju - pomeni, da pogodbo samo na zadnji strani opremimo z žigom in podpisom in jo priložimo Obrazcu 1?* |
| **Odgovor 45:** **Glejte odgovor na vprašanje št. 30.** |

|  |
| --- |
| 1. ***vprašanje***
2. *Na razpis bi želeli prijaviti sejem, ki se bo odvijal na Madžarskem. Tam imamo odprto podjetje, ki je v 100% lasti našega podjetja v Sloveniji. Zanima me ali je lahko uradni prijavitelj na sejem naše madžarsko podjetje ali mora biti za kandidiranje na razpisu prijavitelj biti naše slovensko podjetje?*
3. *Ali se lahko na omenjeni razpis prijavimo 2x z dvema različnima sejmoma? Enkrat v prvem roku (do 5.1.2018) in drugič v drugem roku (15.5.2018) v kolikor bodo ostala sredstva za drugi rok?*
 |
| **Odgovor 46:**1. **Prijavitelj se kot mikro, mala ali srednje velika pravna**[[1]](#footnote-1) **ali fizična**[[2]](#footnote-2) **oseba ukvarja z gospodarsko dejavnostjo v Republiki Sloveniji. V kolikor je prijavitelj podjetje s sedežem v katerikoli drugi državi članici Evropske unije in na dan prijave vloge na ta javni razpis še nima ustanovljene podružnice v Republiki Sloveniji, mora najkasneje do sklenitve pogodbe o sofinanciranju ustanoviti podružnico v Republiki Sloveniji, kar bo dokazoval z vpisom v Sodni register. Tak prijavitelj mora vlogi priložiti izjavo o tem, da bo do sklenitve pogodbe o financiranju izvedel zahtevan vpis ter o tem, v kateri regiji bo izvajal svojo dejavnost zaradi razdelitve sredstev. V vlogi mora navesti tudi ime zastopnika, oz. pooblaščenca v Republiki Sloveniji za prejem pisanj, po katerem bo postopek v zvezi z javnim razpisom pri prijavitelju voden.**
2. **Glejte odgovor na vprašanje št. 44.**
 |

|  |
| --- |
| 1. ***vprašanje***

*Imam sledeče vprašanje; mi imamo iz preteklih sejmov na hrvaškem nekaj poslovnih partnerjev oz trgovini ki jim prodajamo, torej priložim vse račune ki sem jim 2016 prodal robe?  Kar prodamo v avstriji na sejmu moramo tudi to tam poknižit in pošljemo avstrijski davčni, koliko smo prodali, to vam verjetno pošljemo?* *drugače pa predvsem iz avstrije prihajajo k nam direktno kupci ali pa jim pošljemo po pošti.**VPRAŠANJE:1. Izkaz poslovnega izida za zadnje potrjeno obračunsko leto (2016), iz katerega je razviden podatek o izvozu* |
| **Odgovor 47:****Vlogi ne prilagate računov, pač pa izkaz poslovnega izida za leto 2016, iz katerega je razviden podatek o izvozu.** |

|  |
| --- |
| 1. ***vprašanje***

*Imamo vprašanje v zvezi z enim izmed pogojev Javnega razpisa »SOFINANCIRANJE INDIVIDUALNIH NASTOPOV PODJETIJ NA MEDNARODNIH SEJMIH V TUJINI - 2018«, in sicer glede točke 6. v poglavju 4.3 Pogoji za operacijo, kjer je navedeno:**»Mednarodni sejem mora biti vpisan v mednarodnem registru sejmov M+A ExpoDataBase* [*www.expodatabase.com*](http://www.expodatabase.com) *ali v mednarodnem registru sejmov AUMA* [*www.auma.de*](http://www.auma.de) *in mora imeti vsaj 10% delež tujih razstavljavcev med vsemi razstavljavci.«**Sejem na katerem bomo razstavljali je vpisan v zgoraj omenjenih registrih, v svoji statistiki Razstavljalcev iz prejšnjih let pa smo prišli do podatkov, da je imel ta predmetni sejem v letu 2015 delež tujih razstavljalcev 10,55%, v letu 2016 11,06%  tujih razstavljalcev v letu 2017 pa 9.22% delež tujih razstavljalcev… Kako oz. na podlagi katerega podatka potem vemo ali izpolnjujemo pogoj 10% deleža kot določeno v zgoraj citirani točki 6. (npr. če vzamemo povprečje zadnjih 3 let, je procent nad 10…?)**Ali izpolnjujemo konkretni pogoj?* |
| **Odgovor 48:****Upoštevajo se zadnji razpoložljivi podatki.**  |

|  |
| --- |
| 1. ***vprašanje***

*V letu 2018 se nameravam prvič udeležiti sejma v Italiji (mondomusica cremona) na katerem želim predstaviti podbradnike za violine, ki jih izdelujem v okviru registrirane dejavnosti Rezbarstvo XX s.p.. Izdelke prodajam izključno na tujem trgu (letni promet cca. 45.000 eur). Delam sam, zato me zanima, če se je smiselno prijaviti na ta razpis z ozirom na to, da nimam zaposlenih delavcev.* |
| **Odgovor 49:****V skladu s splošnimi pogoji javnega razpisa, se na ta javni razpis lahko prijavi tudi s.p.****Posebni pogoj, ki pravi, da mora prijavitelj zaposlovati vsaj eno osebo za polni delovni čas na dan 30.9.2017, se bo presojal na podlagi ustreznih potrdil ZZZS ali ZPIZ. V kolikor bo iz predloženega potrdila razvidno št. zaposlenih 1, torej, da je pri prijavitelju zaposlena vsaj ena oseba za polni delovni čas, prijavitelj pogoj izpolnjuje. Pogoj namreč ne zahteva, da s.p., ki opravlja dejavnost za polni delovni čas, zaposluje poleg nosilca še eno osebo, če bo iz izpisa razvidna vsaj ena zaposlitev.** |

|  |
| --- |
| 1. ***vprašanje***

*Pod zaporedno st.39  ste objavili odgovor na nase vprasanje glede moznosti prijave na januarski sejem in nas ob tem napotili tudi na odgovor na vprasanje st. 28, ki se nanasa na porocilo o obvescanju in komuniciranju. Nase dileme s tem nikakor niso razresene. Zato dodatno poudarjamo naso zagato oziroma vprasanje:**Nas sejem se zacne in konca konec januarja 2018, za izbrane projekte je 30 dni po zakljucku sejma potrebno porocati in izstaviti zahtevke (torej do konca februarja za nas), odlocitev o financiranju pa nam bo sporocena morda sele 60 dni po odpiranju prijav (torej v prvi polovici marca). .............Ali torej pricakujete v takem primeru, da ob sejmu obvescamo javnost in se pri tem od zdaj naprej PRETVARJAMO, KOT DA SMO PREJELI FINANCO POMOC NA RAZPISU, in da tako tudi komuniciramo na sejmu in in obvescamo o sejmu, ter nato izstavljamo porocila in e-zahtevke, kot da smo pomoc prejeli, CEPRAV JE MORDA NE BOMO???* |
| **Odgovor 50:****Tisti upravičenci, ki bodo prejeli odobreno sofinanciranje kasneje, kot se bodo udeležili sejma, bodo sofinanciranje udeležbe na sejmu objavili svoji spletni strani (način objave z logotipi je razviden tudi iz odgovora na vprašanje 28). Objava logotipov in navedbe ostanejo na spletu toliko časa, kot bodo imeli objavljene informacije o tem sejemskem nastopu oziroma najmanj do zaključka projekta (do zadnjega izplačila).** |

|  |
| --- |
| 1. ***vprašanje***

*Nameravamo nastopiti na sejmu na Madžarskem /AGROmashEXPO/. Pri tem imamo težavo, ker je na tem sejmu lahko prijavitelj nastopa le Madžarsko podjetje – prijava je pogojena s članstvom v združenju. Ali bi nam v tem primeru priznali sofinanciranje nastopa na sejmu, čeprav se formalno prijava in račun ne glasi na ime našega podjetja ampak na podjetje Agromehanika Kft , katero imamo ustanovljeno na Madžarskem in je v naši 100% lasti.*  |
| **Odgovor 51:****Ne.** |

|  |
| --- |
| 1. ***vprašanje***

*Podjetje, ki se nahaja v Zahodni sloveniji, želi širiti obstoječe dejavnosti na tujih trgih. Slovensko podjetje je v 100% lasti tujega holdninga. V letu 2016 je imelo podjejte 35 mio prihodkov od prodaje.**Imam več vprašanj, in sicer:*1. *Določitev MSP. Prihodki se gledajo na dan 31.12.2016, glede na dejstvo, da še ni opravljena bilanca za leto 2017?*
2. *Dejavnik zaposlenih se gleda na dan 31.12.2017 ali prav tako na dan 31.12.2016?*
3. *Podjetje se želi predstaviti na sejmu, kjer je prisotno že več let, in sicer na sejmu v Nemčiji, ki je za podjetje ključno, saj je omenjeni trg eden izmed ključnih trgov za podjetje. V tem kategoriji (prvi vstop na tuje trge) lahko računamo na 3 točke, v kolikor dokažemo, da smo v letu 2016 že ustvarili prihodke na tem trgu. Kako lahko slednje dokažemo (npr. z izdanimi računi) ?*
 |
| **Odgovor 52:**1. **in b) Kot MSP šteje mikro, mala ali srednje velika pravna ali fizična oseba, ki se ukvarja z gospodarsko dejavnostjo v Republiki Sloveniji, pri čemer je velikost le-teh v skladu z merili iz Priloge I Uredbe 651/2014/EU. Ta v 4. členu določa, da so podatki glede števila zaposlenih in finančnih zneskov podatki, ki se navezujejo na zadnje potrjeno računovodsko obdobje in se izračunajo na letni osnovi.**
2. **Kot je razvidno iz točke II.5. Podrobnejša predstavitev meril za ocenjevanje vlog razpisne dokumentacije, je osnova za podatke izkaz poslovnega izida za leto 2016, iz katerega so razvidne vrednosti prihodkov od prodaje na tujih trgih, ki mora biti podpisan s strani zakonitega zastopnika prijavitelja in žigosan (kolikor prijavitelj posluje z žigom).**
 |

|  |
| --- |
| 1. ***vprašanje***

*V podjetju se bomo prijavili na sejem v tujini, ki bo potekal oktobra 2018. Za prijavo na prvi rok razpisa nas zanima, če kot prijava na sejem zadošča potrditveni mail iz strani razstavljavca? Uradni začetek prijav na sejem se namreč začne šele v marcu 2018.* |
| **Odgovor 53:****Da, kolikor gre za zavezujoč dokument in so iz njega razvidni podati o mednarodnem sejmu (naziv dogodka, organizator, kraj in termin, prijavitelj na sejem, vključno s kvadraturo najetega sejemskega prostora).** |

|  |
| --- |
| 1. ***vprašanje***

*Smo podjetje, ki izdeluje športno opremo in izvozimo 90% izdelkov na tuje trge. Sejmi v EU so za nas pomemben dejavnik razvoja prodaje. Pregledal sem bazo sejmov, ki velja za osnovo pri razpisu. Ali obstaja možnost, da se prizna sejem, ki ni naveden v bazi, saj gre za specifične dogodke, ki pa imajo večletno tradicijo in obstaja jasen način dokazovanja pomena in velikosti?* |
| **Odgovor 54:****Ne; mednarodni sejem mora biti vpisan v bazi** [**www.expodatabase.com**](http://www.expodatabase.com) **ali v bazi** [**www.auma.de**](http://www.auma.de)**, hkrati pa mora imeti več kot 10% tujih razstavljavcev med vsemi razstavljavci.** |

|  |
| --- |
| 1. ***vprašanje***

*Imeli pa bi pomembno vprašanje; želimo se udeležiti* [*sejma v San Diegu*](https://visitsandiego.com/event/march-11-2018-1200am/optical-fiber-communications-conference-exhibition) *med 13. in 15. marcem 2018. Gre za sejem iz področja optičnih komunikacij (optical fiber communications), področja, na katerem aktivno delujemo. Na sejmu ne bi bili gostitelji, ampak sogostitelji, stojnico bi namreč imeli oziroma bi si jo delili skupaj s partnerskim podjetjem iz tujine. Ker smo majhno podjetje, celotna udeležba in seveda pot predstavljata kr velik zalogaj, tako logistični kot tudi finančni. Zanima nas, ali je možno sodelovati na razpisu tudi kot sogostitelj ali moramo stojnico imeti samo sami?* |
| **Odgovor 55:****Ne, prijavitelj se mora sejma udeležiti kot samostojni razstavljavec. To pomeni, da mora biti podjetje, ki se prijavlja na javni razpis, tudi prijavitelj na sejem, kar izkaže s prijavnico na sejem ali s katerimkoli drugim zavezujočim dokumentom, iz katerega je razviden naziv prijavitelja, ki se na sejem prijavlja ter podatki o mednarodnem sejmu.** |

|  |
| --- |
| 1. ***vprašanje***

*V mesecu septembru 2018 se bomo udeležili sejma v Hamburgu (sejem je vpisan v register  M+A ExpoDataBase in AUMA).* *V razpisni dokumentaciji smo med merili - pogoji  zasledili prvi vstop na tuje trge. Naš namen je širiti obstoječe dejavnosti na tuje trge (vstopiti na trge: angleške, Skandinavija,.. kjer do sedaj še nismo prisotni) preko sejma ki bo v Hamburgu saj predvidevamo prisotnost tujih potencialnih kupcev iz teh držav.  Na nemškem trgu smo pa že prisotni.* *Torej prosim za obrazložitev kaj točno pomeni vstop na tuje trge, saj kot sem zapisala na tujem trgu smo že prisotni, s prisotnostjo sejma v Hamburgu pa želimo vstopiti še na trge z obstoječimi produkti, kjer še nismo prisotni. Ali se torej lahko prijavimo na omenjeni razpis?* |
| **Odgovor 56:****Šteje se, da prijavitelj na tujem trgu še ni prisoten, če je iz izkaza poslovnega izida za leto 2016 razvidno, da prijavitelj v letu 2016 ni ustvarjal prihodkov na tujih trgih. Ne glede na navedeno, pa se na razpis lahko prijavite, saj le-ta v tem delu ne omejuje prijaviteljev, ustvarjanje prihodkov na tujih trgih se vam bo štelo le pri ocenjevanju merila 1.**  |

|  |
| --- |
| 1. ***vprašanje***

*Očitno gre pri spodnjem vprašanju št. 46 in vašem odgovoru za nesporazum; smo slovensko podjetje, ki ima na Madžarskem registrirano podjetje, ki je v 100 % naši lasti, torej je naše madžarsko podjetje naša ˝podružnica˝ in ne obratno. Ali smo upravičeni do sofinanciranja nastopa na tem sejmu, če je prijavitelj naše madžarsko podjetje ?* |
| **Odgovor 57:****Ne, če je prijavitelj madžarsko podjetje, niste upravičeni do sofinanciranja. Kot je pojasnjeno pri odgovoru št. 46, mora biti prijavitelj registriran v Republiki Sloveniji. Lahko pa je prijavitelj tudi tuje podjetje (v tujini registrirano podjetje), ki ima sedež v katerikoli drugi državi članici EU, vendar pa mora najkasneje do sklenitve pogodbe o sofinanciranju ustanoviti podružnico v RS.** |

|  |
| --- |
| 1. ***vprašanje***

*Prosim za seznam sejmov, na katerih vaša agencija sofinancija individualni nastop.* |
| **Odgovor 58:****Razpis za sofinanciranje individualnih nastopov podjetjih na mednarodnih sejmih v tujini – 2018 je še odprt. Kolikor pa se vprašanje nanaša na seznam skupinskih predstavitev slovenskega gospodarstva na sejmih v tujini v letu 2018, ta še ni znan. V skladu z navedbami v razpisni dokumentaciji, se bo zato navedba individualnega sejma na seznamu preverjala naknadno.** |

|  |
| --- |
| 1. ***vprašanje***

*Naše podjetje je 15.12.2017 vložilo vlogo za registrirano blagovno znamk XY pri EUIPO. Naša vloga je še v obravnavi (“Trade mark status: Application under examination”), vendar je do dokončnega potrdila naše podjetje edino, ki jo lahko uporablja.**Zanima nas ali se to šteje kot veljavno lastništvo registrirane blagovne znamke in dobimo pri Merilu 3. ustrezne točke ali ne?* |
| **Odgovor 59:****Za dodelitev točk pri merilu 3: Registrirana lastna blagovna znamka mora biti prijavitelj lastnik registrirane lastne blagovne znamke. Prijavitelj predloži dokazilo o registraciji lastne blagovne znamke, s katero dokazuje, da je lastnik registrirane blagovne znamke. Fotokopije dokazil o veljavnem lastništvu registrirane blagovne znamke (potrdilo Urada RS za intelektualno lastnino ali tuje podobne inštitucije) so obvezna priloga obrazca št. 1:ena vloga** **Prijavni obrazec, v kolikor jih prijavitelj poseduje. Za dodelitev ustreznega števila točk mora prijavitelj (v primeru, da ima blagovno znamko registrirano) v Obrazec1: Prijavni obrazec navesti tudi naziv blagovne znamke in številko registracije.** |

|  |
| --- |
| 1. ***vprašanje***

*V naslednjem letu imamo dva sejma na katerem bi radi predstavili svoj program. To sta sejma:* *- SEBBEE v Beogradu, 18.-21.4.2018**- BIAM v Zagrebu, 24.-27.4.2018**Zanima me, če se na sejma lahko prijavimo kot naša podružnica iz Zagreba in kljub temu kandidiramo na aktualnem razpisu, ali pa je potrebno se prijaviti na razpis le kot slovenska enota.* |
| **Odgovor 60:****Glejte odgovore št. 10, 46 in 57.** |

|  |
| --- |
| 1. ***vprašanje***

*Podjetje je v pridobivanju potrdila o lastni blagovni znamki (vložen je zahtevek za registracijo znamke), torej še registrske številke nimamo. Je dovolj, da kot dokazilo o lastni blagovni znamki v prilogi pošljemo zahtevek za registracijo znamke? V času ocenjevanja vloge bodo podatki najbrž že znani, ali si te podatke nato pridobite sami ali jih bo kot dopolnitev potrebno pošiljati?*  |
| **Odgovor 61:****Glejte odgovor št. 59.** |

|  |
| --- |
| 1. ***vprašanje***

*Želeli bi kandidirati na razpis za prisotnost na sejmu v tujini. Smo pravna oseba in sicer zasebni zavod. Naše področje dela je dokaj raznovrstno a želeli bi sodelovati na mednarodnem sejmu, na katerem bi predstavili kulturno-muzejske posebnosti, turizem in razvoj v Piranu. Smo tudi povezali 9 piranskih muzejev v skupno blagovno znamko itd. Ali je zato, ker smo zasebni zavod kakršnakoli ovira za sodelovanje na tem razpisu?* |
| **Odgovor 62:****Kot je razvidno iz splošnih pogojev za kandidiranje, se mora prijavitelj se kot mikro, mala ali srednje velika pravnaali fizična oseba ukvarjati z gospodarsko dejavnostjo v Republiki Sloveniji, pri čemer za pravno osebo velja gospodarska družba, kot jo opredeljuje Zakon o gospodarskih družbah (Uradni list RS, št. 65/06 uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15, ZGD-1), za fizično osebo pa Samostojni podjetnik posameznik kot ga opredeljuje ZGD-1.** |

|  |
| --- |
| 1. ***vprašanje***

*Vezano na razpisno dokumentacijo za »Sofinanciranje individualnih sejemskih nastopov podjetij na mednarodnih sejmih v tujini – 2018« se na vas obračam z vprašanjem ali razpis pride v poštev tudi za podjetje, ki razstavlja na sejmu skupaj s sorazstavljalcem.**Konkretno gre za primer, ko kot nosilci razstavnega prostora nosimo 95% stroškov, doplačilo za sorazstavljalca pa predstavlja 5% vrednosti stroškov. Glavnina računov glasi na nosilca razstavnega prostora.* *Ali smo v tem primeru opravičeni do sofinanciranja (eksplicitno gledano ne gre za individualni nastop)?* |
| **Odgovor 63:****Ne, glejte odgovora št. 10 in 55.** |

|  |
| --- |
| 1. ***vprašanje***

*V podjetju XY se odpravljamo na mednarodni sejem NAIAS v Ameriki, kjer bomo razstavili svoj simulator. Zanima me kako lahko prikažem, da bomo imeli v najemu več kot 5 m2, saj smo to uredili prek maila (simulator sam zajema 6 m2) in nimam uradnega dokumenta, ki bi ponazarjal velikost razstavne stojnice. Na plačilo za udeležbo prav tako to ni navedeno. Kaj predlagate da priložim kot dokaz? Slika z dimenzijami simulatorja bo ok?* |
| **Odgovor 64:****Predlagamo, da organizatorja zaprosite za izdajo potrdila, v katerem bo navedel tudi velikost razstavnega prostora. Bodite pozorni, da bo potrdilo zajemalo tudi druge potrebne podatke, t.j. naziv dogodka, organizatorja, kraj in termin ter navedbo prijavitelja na sejem.** |

|  |
| --- |
| 1. ***vprašanje***

*Zanima nas ali na razpis lahko kandidira podjetje, ki bi na sejmu (sejem je v bazi expodatabase in auma) predstavilo oz. promoviralo vina. Podjetje s svojo glavno dejavnostjo sicer ni registrirano v izključujočem sektorju iz 9.točke poglavja 4.1 Splošni pogoji za prijavitelje.* |
| **Odgovor 65:****Kolikor izpolnjujete vse pogoje javnega razpisa, da.**  |

|  |
| --- |
| 1. ***vprašanje***

*Zanima me nekaj zadev in sicer:*1. *Obrazec 2: kaj navedemo kot »Naziv operacije«? Lahko navedem takole: NASTOP PODJETJA NA MEDNARODNEM SEJMU FRÜHJAHRSMESSE GRAZ ali ste imeli v mislih kaj drugega?*
2. *Izjava o % mednarodnih razstavljavcev – prijave za sejem še niso zaključene in organizator mi ne zato kljub dodatnemu povpraševanju ne more podati izjave o tem, koliko razstavljavcev je iz tujine; kaj lahko predložimo v tem primeru?*
3. *Drug sejem, ki bi ga želeli prijaviti, je šele novembra prihodnje leto in prijave nanj še niso odprte; ga lahko vseeno prijavimo že v prvem krogu? Seveda velja ista težava z določanjem deleža mednarodnih razstavljavcev.*
 |
| **Odgovor 66:**1. **Glejte odgovor št. 16.**
2. **Glejte odgovor št. 48.**
3. **Glejte odgovor št. 53. V zvezi z določanjem deleža mednarodnih razstavljalcev, se upoštevajo zadnji razpoložljivi podatki.**
 |

|  |
| --- |
| 1. ***vprašanje***

*Ali mora biti blagovna znamka registrirana oz. ali je dovolj, da je vloga za registracijo vložena, (odločbe o registraciji pa še ni, ker še ni potekel zakonski rok , ki je določen za izvedbo registracije)?* |
| **Odgovor 67:****Glejte odgovor št. 59.** |

|  |
| --- |
| 1. ***vprašanje***
2. *kot razumemo lahko vlogo za 2. rok (15.5.2018) še oddamo vendar največ 30 dni pred rokom, torej v konkretnem primeru ne prej kot 15.4.2018. Ali razumemo prav?*
3. *Drugo vprašanje je vezano na morebitna potrebna potrdila (potrdilo o nekaznovanosti, ki dokazuje, da fizična oseba ni zabeležena v kazenski evidenci ter potrdilo, da fizična oseba ni v kazenskem postopku, pri čemer dokazila ne smejo biti starejša od datuma objave javnega razpisa). V nekaterih razpisih so ta potrdila obvezna kadar je zakoniti zastopnik/odgovorna oseba tuji državljan. V konkretnem razpisu sicer te zahteve nismo opazili, vendar pa raje preverimo, da ne bi zaradi tega pošiljali nepopolne vloge. V našem podjetju je namreč zakoniti zastopnik tuji državljan.*
 |
| **Odgovor 68:**1. Drži.
2. Konkretni javni razpis te zahteve ne vsebuje, zato potrdila ni potrebno priložiti.
 |

|  |
| --- |
| 1. ***vprašanje***
2. *Ali se je možno večkrat letno zapored javljati na razpis ( seveda če je razpis na voljo ) ali je to enkrat letno?*
3. *Ali se v primeru pozitivne odobritve sredstev, sredstva poravnajo pred samim sejmom ali po zaključenem sejmu. Sejem je v mesecu Septembru.*
 |
| **Odgovor 69:**1. Glejte odgovor št. 15.
2. Pogoj za izstavitev zahtevka za izplačilo je opravljen sejemski nastop v tujini v letu 2018
 |

|  |
| --- |
| 1. ***vprašanje***
2. *velja registracija v Sloveniji ali mora biti registrirana v Evropi EUIPO?*
3. *smo v fazi pridobivanja blagovne znamke v Sloveniji in postopek še ni zaključen. Ali se to potrdilo upošteva pri ocenjevanju?*
 |
| **Odgovor 70:**1. Upošteva se veljavno lastništvo registrirane blagovne znamke, ki se dokazuje s fotokopijo dokazila, ki je lahko potrdilo Urada za intelektualno lastnino ali tuje podobne inštitucije.
2. Glejte odgovor št. 59.
 |

|  |
| --- |
| 1. ***Vprašanje***

*Ker je zastopnik naše družbe trenutno odsoten nas zanima ali lahko vlogo in pripadajoče dokumente podpiše/parafira druga oseba v družbi, ki ima od zastopnika pooblastilo za zastopanje subjekta v času njegove odsotnosti. V kolikor lahko, naj k v vlogi prilagamo tudi pooblastilo ali to ni potrebno?* |
| **Odgovor 71:**Vlogo in pripadajoče dokumente lahko podpiše/parafira druga oseba v družbi, ki ima od zastopnika pooblastilo za zastopanje subjekta v času njegove odsotnosti. Vlogi priložite pooblastilo. |

|  |
| --- |
| 1. ***Vprašanje***

Glede na to, da Sial 2018 ni na spisku skupinske predstavitve me zanima, ali se lahko do 15.5. prijavimo na Javni razpis »Sofinanciranje individualnih sejemskih nastopov podjetij na mednarodnih sejmih v tujini - 2018« |
| **Odgovor 72:**JR v točki 4.2. določa, da mora biti sejemski nastop izveden v letu 2018 in ne sme biti zaključen pred oddajo vloge na javni razpis. |

|  |
| --- |
| 1. ***Vprašanje***

Moja vloga za sredstva iz Javnega razpisa za sofinanciranje individualnih sejemskih nastopov podjetij na mednarodnih sejmih v tujini  je bila zavrnjena, ker sta bila v prijavi navedena 2 sejma. Dokazilo o prijavo je bilo poslano za en sejem, ki je bil v tem času že izveden in zaprošena sredstva tudi samo za en sejem (velikost prostora 9 m2).Ali lahko do 15. 5. pošljem popravljeno vlogo za sejem, ki je bil v tem času že izveden, ker na drugega še niso možne prijave? |
| **Odgovor 73:**JR v točki 4.2. določa, da mora biti sejemski nastop izveden v letu 2018 in ne sme biti zaključen pred oddajo vloge na javni razpis. |

1. Gospodarska družba kot jo opredeljuje Zakon o gospodarskih družbah (Uradni list RS, ŠT. 65/06 uradno prečiščeno besedilo, 33/11, 91/11, 32/12, 57/12, 44/13 – odl. US, 82/13 in 55/15, ZGD-1). [↑](#footnote-ref-1)
2. Samostojni podjetnik posameznik kot ga opredeljuje ZGD-1. [↑](#footnote-ref-2)